རྡོ་དོན་སྙིང་པོ་ང་ཚོའི་གཞིས་ཆགས་ཁག་གི་མི་ལ་དཔལ་འབྱོར་མེད་ན་བྱེད་རྒྱུ་གང་ཡང་མེད་སྟབས།དཔལ་འབྱོར་ཡར་རྒྱས་གཏོང་རྒྱུ་གཞིས་ཆགས་ཁག་གི་ལས་འགན་ཡིན།དེ་དག་སྲ་ཐག་ཐག་ཡོང་བ་དང༌།མུ་མཐུད་ཡར་རྒྱས་ཡོང་ཐབས་ལ་ག་རེ་བྱེད་རྒྱུ་འདུག་བསམ་བློ་གཏོང་དགོས།ས་གནས་སོ་སོ་ནས་གསར་གཏོད་བྱེད་རྒྱུ་གལ་ཆེན་པོ་ཡིན།གོང་ནས་བཀའ་ལྟ་བུ་ཞིག་མ་འབྱོར་བར་འགུལ་བསྐྱོད་མ་བརྒྱབ་པར་བསྡད་རྒྱུ་མེད།ས་གནས་ས་ཐོག་གི་དངོས་ཡོད་གནས་ཚུལ་ལ་གཞིགས་པའི་འགུལ་བསྐྱོད་བྱ་རྒྱུ་གང་འདུག་དང༌།གསར་གཏོད་བྱེད་རྒྱུ་གང་འདུགབསམ་བློ་གཏོང་རྒྱུ་ཧ་ཅང་གལ་ཆེན་པོ་ཡིན།ང་ཚོ་དབུས་ནས་སྟངས་འཛིན་ལྟ་བུ་བྱས་པ་ཡིན་ན་གནས་ཚུལ་ཆ་ཚང་མི་ཤེས་ལ་ཚང་མར་ཁྱབ་ཀྱང་མི་ཐུབ།ས་གནས་སོ་སོ་ནས་ཁྱེད་རང་ཚོས་དངོས་ཡོད་གནས་ཚུལ་ལ་གཞིགས་པའི་བསམ་བློ་བཏང་སྟེ་བྱས་ན་ཡག་པོ་ཡོད།བསམ་འཆར་བཤད་ཆོག་གི་རེད།གཞིས་ཆགས་ཁག་སྲ་ཐག་ཐག་དང་ཚགས་ཚུད་ཡར་རྒྱས་གཏོང་ཐབས་ལ་བསམ་བློ་གཏོང་དགོས།དེ་ལྟར་གཞིས་ཆགས་སྐོར་དང་ཤེས་ཡོན་སྐོར་བཅས་དེ་གཉིས་བཤད་རྒྱུ་གཙོ་བོ་ཡིན།ཁྱེད་རང་ཚོར་བཤད་ཡོད།དེ་མིན་གཞན་གལ་ཆེ་བ་གང་ཡང་མེད།